Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14.nr.; Latvijas Vēstnesis, 2009, 190.nr.; 2012, 100.nr.; 2013, 69.nr.; 2014, 98., 113.nr.; 2015, 248.nr.; 2016, 223., 241.nr.) šādus grozījumus:

1. 1.pantā:

izslēgt 3.punktu;

 papildināt 6.punktu pēc vārdiem “pret parakstu” ar vārdiem “vai citu apliecinājumu, izmantojot sistēmas, kas sagatavo sūtījumu saņemšanas datus, un kas pierāda, ka sūtījums ir saņemts”;

 izslēgt 7.punktu;

izslēgt 10.punktu;

aizstāt 14.punktā vārdus “tīkla piekļuves punktiem” ar vārdiem “pakalpojumu sniegšanas vietām”;

papildināt 18.punkta otro teikumu aiz vārdiem “kā atsevišķs pakalpojums” ar vārdiem “kas nav tieši saistīts ar savākšanu un piegādi”;

izteikt 19.punktu šādā redakcijā:

“19) pasta pakalpojumu sniegšanas vieta — fizisks objekts (izņemot vēstuļu kastīti), kur lietotāji var nodot vai saņemt pasta sūtījumus;”;

izslēgt 21.punktu;

izslēgt 22.punktā vārdus “no pasta tīkla piekļuves punktiem”;

 izslēgt 23.punktu;

 izteikt 30.punktu šādā redakcijā:

“30) **savākšana** - pasta sūtījumu savākšana no sūtītāja pasta pakalpojumu sniegšanas vietā, kā arī citā vietā, ja pasta komersants nodrošina šādu iespēju;”;

izslēgt 31.punktu;

izslēgt 32.punktu;

 aizstāt 35.punktā vārdus “pasta tīkla piekļuves punktos savākto sūtījumu šķirošana” ar vārdiem “savākto pasta sūtījumu šķirošana pēc pasta komersanta noteiktajiem parametriem”;

izslēgt 36.punktu;

izslēgt 38.punktu;

aizstāt 39.punktā vārdus “ieliek vienkāršas vēstules vai pastkartes to tālākai šķirošanai, pārvadāšanai un piegādei”” ar vārdiem “ievieto vienkāršus vēstuļu korespondences sūtījumus, kuri satur rakstveida paziņojumus, dokumentus vai drukātus materiālus, to nosūtīšanai adresātam”;

izteikt 40.punktu šādā redakcijā:

“40) **vēstuļu korespondences sūtījums** – pasta komersanta noteiktā veida, svara, formāta vai izmēra adresēts pasta sūtījums, ar kuru adresātam nosūta rakstveida paziņojumus, dokumentus, drukātus materiālus vai sīkus priekšmetus.”

2. Izteikt 16.panta ceturtās daļas ievaddaļu šādā redakcijā:

“(4) Atkarībā no pasta sūtījumu piegādes ātruma pasta komersants, kas sniedz tradicionālos pasta pakalpojumus, pasta sūtījumus pieņem nosūtīšanai vismaz vienā no šādām klasēm:”.

3. Aizstāt visā 18.pantā vārdus “no pasta tīkla piekļuves punktiem” ar vārdiem “pasta pakalpojumu sniegšanas vietās”.

4. Izteikt 24.panta pirmās daļas 6.punktu šādā redakcijā:

“6) vēstuļu korespondences sūtījumus, kuros pārsūta rakstveida paziņojumus vai dokumentus ar kārtējās un privātās sarakstes pazīmēm, kas liecina, ka ar šiem vēstuļu korespondences sūtījumiem apmainās personas, kuras uz sūtījuma nav norādītas kā sūtītājs un adresāts;”.

5. 27.1 pantā:

aizstāt pirmās daļas 2.punktā vārdus “pasta tīkla piekļuves punktu” ar vārdiem “vēstuļu kastīšu”;

izteikt ceturto daļu šādā redakcijā:

“(4) Universālā pasta pakalpojuma sniedzējam ir pienākums publiskot informāciju par piedāvāto universālajā pasta pakalpojumā ietilpstošo pakalpojumu klāstu, tarifiem, tajā skaitā informāciju par iespēju sūtītājiem saņemt tarifu atlaides vai piemērot īpašos tarifus, par pasta pakalpojumu sniegšanas vietām un kvalitātes prasībām, izvietojot informāciju pasta pakalpojumu sniegšanas vietās vai savā tīmekļvietnē.”

6. 30.pantā:

izteikt ceturto daļu šādā redakcijā:

“(4) Universālā pasta pakalpojuma sniedzējs publicē paziņojumu par zvērināta revidenta ziņojumu un zvērināta revidenta pārbaudītajām universālā pakalpojuma nodrošināšanas radītajām tīrajām izmaksām.”

7. Papildināt 32.pantu ar 4.1 daļu šādā redakcijā:

“(41) Pasta sūtījumi, par kuru piegādi adresātam pasta komersants ir noslēdzis līgumu ar sūtītāju, un kas sastāv tikai no reklāmas, tirdzniecības vai publicitātes materiāla un satur identisku ziņojumu, izņemot adresāta identifikācijas datus, kas nemaina ziņojuma būtību, netiek uzskatīti par tiem vēstuļu korespondences sūtījumiem, kas ietilpst universālā pasta pakalpojuma sastāvā.”

8. Izteikt 32.1 pantu šādā redakcijā:

“**32.1 pants. Īpašie tarifi**

(1) Universālā pasta pakalpojuma sniedzējam ir tiesības slēgt ar sūtītājiem individuālas vienošanās par īpašiem tarifiem. Īpašos tarifus nosaka, ņemot vērā izmaksas salīdzinājumā ar darbībām, kas ietver visu standarta pasta pakalpojumu sniegšanu (savākšana, šķirošana, pārvadāšana un piegāde). Īpašie tarifi nedrīkst būt zemāki par izmaksām.

(2) Universālā pasta pakalpojuma sniedzējs īpašos tarifus var piemērot pasta sūtījumiem, ja no universālā pasta pakalpojuma sniegšanas prasībām atšķiras vismaz viens no šādiem nosacījumiem:

1) savākšanas vai nodošanas noteikumi;

2) pārvadāšanas noteikumi;

3) šķirošanas noteikumi;

4) paziņošanas noteikumi par pasta sūtījumu saņemšanu;

5) piegādes noteikumi;

6) pārsūtīšanas ātruma un laika noteikumi;

7) pasta sūtījuma svars, izmērs un skaits.

(3) Universālā pasta pakalpojuma sniedzēja īpašais tarifs, pilnībā ievērojot tā piemērošanas nosacījumus, ir pieejams visiem lietotājiem. Īpašos tarifus Regulators neapstiprina.

(4) Universālā pasta pakalpojuma sniedzējs, slēdzot vienošanos par īpašiem tarifiem, tajā iekļauj visus nosacījumus par īpašo tarifu piemērošanu. Desmit darbdienu laikā pēc attiecīgās vienošanās noslēgšanas vai grozījumu izdarīšanas tajā, universālā pakalpojuma sniedzējs vienošanās vai tajā izdarīto grozījumu apliecinātu kopiju iesniedz Regulatoram.”

9. Aizstāt 33.panta pirmās daļas 2.punktā vārdus “vai pastkartes” ar vārdiem “ vai uz paša pasta sūtījuma”.

10. Izteikt 40.panta 1.punktu šādā redakcijā:

“1) pasta sūtījumi neredzīgajiem, kas satur paziņojumus vai iespieddarbus, kuri sagatavoti izmantojot neredzīgo rakstības sistēmu — Braila rakstu, kā arī citus neredzīgajiem adresētus informācijas nesējus;”.

11. 49.pantā:

aizstāt pirmajā daļā vārdus “pasta tīkla piekļuves punktu” ar vārdiem “vēstuļu kastīšu”;

izteikt trešo daļu šādā redakcijā:

“(3) Pasta komersantam citam pasta komersantam piederošu pasta tīklu ir tiesības izmantot par atlīdzību, noslēdzot līgumu uz abpusēji ekonomiski izdevīgiem nosacījumiem. Līgumā ietver vismaz šādu informāciju:

1) pakalpojumu aprakstu un to sniegšanas nosacījumus;

2) pasta sūtījumu nodošanas, pieņemšanas, piegādes, pāradresācijas un atpakaļnosūtīšanas procedūras;

3) maksu par pakalpojumu saņemšanu un norēķinu kārtību;

4) atbildību pasta sūtījumu nozaudēšanas vai sabojāšanas gadījumā.”;

papildināt pantu ar 3.1 un 3.2 daļu šādā redakcijā:

“(31) Pasta komersants nolūkā noslēgt šā panta trešajā daļā noteikto līgumu, attiecīgajam pasta komersantam iesniedz pamatotu pieteikumu, kurā norāda pakalpojumus, kurus tas vēlas saņemt citam pasta komersantam piederošajā pasta tīklā, vēlamos pakalpojumu izmantošanas nosacījumus, kā arī priekšlikumus citu noteikumu iekļaušanai šā panta trešajā daļā minētajā līgumā.

(32) Ja saņemts pieteikums atbilstoši šā panta 31 daļā norādītajam, pasta komersants 30 dienu laikā sniedz pamatotu atbildi uz pieteikumu.”

12. 51.pantā:

izteikt trešo daļu šādā redakcijā:

“(3) Nododot pasta komersantam nosūtīšanai vēstuļu korespondences sūtījumu, kurā pārsūta sīkus priekšmetus, vai pasta pakas, sūtītājam vai personai, kas nodod sūtījumu, ir pienākums rakstveidā norādīt personas datus, kā arī personu apliecinoša dokumenta vai dokumenta (kurā norādīts attiecīgā dokumenta numurs, izdevējs, derīguma termiņš un kurā ir dokumenta turētāja fotogrāfija, personas kods un personiskais paraksts), ko izdevusi valsts institūcija vai privāto tiesību juridiskā persona, pildot [Valsts pārvaldes iekārtas likumā](http://m.likumi.lv/ta/id/63545-valsts-parvaldes-iekartas-likums) noteiktajā kārtībā deleģētu valsts pārvaldes uzdevumu, datus.”;

aizstāt ceturtajā daļā vārdus “sūtījuma nosūtītāju” ar vārdu “sūtītāju”.

13. Papildināt pārejas noteikumus ar 20.punktu šādā redakcijā:

“20. Pēc grozījumu šā likuma 1.panta 14., 19., 21., 22., 30. un 35.punktā, 18.pantā, 27.1 panta pirmās daļas 2.punktā un ceturtajā daļā, 49.panta pirmajā daļā stāšanos spēkā, izslēdzot terminu “pasta tīkla piekļuves punkts”, līdz grozījumu izdarīšanai uz šā likuma pamata izdotajos normatīvajos aktos, bet ne vēlāk, kā līdz 2018.gada 31.decembrim, normatīvajos aktos lietotais termins “pasta tīkla piekļuves punkts” tiek uzskatīts par terminu “pasta pakalpojumu sniegšanas vieta”.

Iesniedzējs: satiksmes ministrs U. Augulis

Vīza: valsts sekretārs K. Ozoliņš

Pakule 67028115

inese.pakule@sam.gov.lv